OzLabs/hebrew-wiki-articles huggingface dataset:
חפוז

חפוז הוא יחסי מין שנמשכים זמן קצר מאוד. החפוז עשוי לנבוע מתשוקה מינית ספונטנית של הצדדים או להיות סידור קבוע או מתוכנן.

== תיאור ==
החפוז מתייחס ליחסי מין שיכולים לכלול מגע מיני מגוון, בפרק זמן קצר שבו המשתתפים מענגים זה את זה ואת עצמם.

בהתייחס למשך הזמן של החפוז, מצאו מחקרים שנעשו בנושא שישנם הבדלים משמעותיים בנוגע למשך הממוצע של יחסי המין בין זוגות מאותו המין לבין זוגות הטרוסקסואליים. בנות זוג לסביות דיווחו על משך יחסי המין הארוך ביותר, לאחר מכן בני זוג הומואים ובני זוג הטרוסקסואליים בעלי המשך הנמוך ביותר. מכנה משותף מרכזי לכלל הקבוצות שנבדקו היה שמשך יחסי המין אינו בהכרח קשור לסיפוק מיני ושקיום יחסי מין בתדירות גבוהה יותר, גם אם במשך קצר יותר, נחשב לכזה שמסייע לזוגיות חיובית .

== חפוז במערכות יחסים הטרוסקסואליות ארוכות טווח ==
בקרב זוגות הנמצאים במערכת יחסים ארוכה או בעלי ילדים, החפוז יכול להיות פתרון מתאים לקיום יחסי מין ולרוב משך יחסי המין בזוגות אלו יהיה קצר יותר. במערכות יחסים צעירות, בני הזוג לרוב ישקיעו יותר ביחסי המין ובחקירת אפשרויות מיניות ועל כן המשך יהיה ארוך יותר. זוגות עשויים לבחור באפשרות זו על מנת לחזק את הזוגיות ולהעמיק את תחושת האינטימיות על אף חוסר הזמן.<ref></ref>

== חפוז כחלק כסקס מזדמן ==
מקרה נוסף של חפוז הוא זה שמגיע כסקס מזדמן. חפוז מסוג זה נפוץ יותר כאשר בני הזוג אינם במערכת יחסים.<ref></ref> מפגשים אקראיים וספונטניים מובילים אותם לקיום מהיר של יחסי מין מתוך משיכה או מתוך חיפוש ריגושים ומשמעות. במקרים אלה המין החפוז הוא חלק מסקס מזדמן ואקראי.

== בני זוג מאותו המין ==
בקרב בני זוג מאותו המין החפוז יאופיין לרוב גם כן בסיפוק מיני של אחד מבני הזוג מפני שהגעה לסיפוק מיני של שני בני הזוג דורשת משך זמן ארוך יותר. מחקרים שנעשו מצאו כי בקרב בני זוג מאותו המין מעט זוגות דיווחו על משך יחסי מין קצרים, בעיקר אצל הנשים. יחד עם זאת ייתכנו מצבים שבהם שני השותפים יגיעו לסיפוק מיני.

== החפוז מנקודת המבט של האישה ==
על אף הדעה הרווחת בקרב גברים כי נשים מעוניינות בזמן חדירה ארוך בעת קיום יחסי המין, מחקרים שבדקו הנאה מינית אצל נשים מצאו כי הסיפוק של הנשים מושפעים ממיקום, עוצמה, סגנון ודפוסים רצויים וכי משך האקט לא היה מימד מרכזי בחשיבותו. למעשה רק אחת מתוך חמש נשים העידה כי חדירה ארוכה יותר משפרת את האורגזמה. עם זאת, מחקרים כן הראו שמפגשים מיניים שלא כללו רק חדירה והיו ארוכים יותר בדרך כלל כללו יותר אורגזמות לנשים.<ref></ref> זה ככל הנראה כתוצאה מכך שהחפוז אינו מאפשר משך זמן נאות לגירוי מתאים של הדגדגן אשר עשוי להביא את האישה לאורגזמה ללא חדירה ו/או בזמן החדירה.<ref></ref>

== החפוז מנקודת המבט של הגבר ==
לרוב החפוז יהיה על פי התסריט המיני, [תסריט שמבנה את סדר הפעולות המתרחשות בקיום יחסי מין]<ref></ref> שמסתיים בחדירה אלא שמספר השלבים עד החדירה יצטמצם מאוד ולכן משך הזמן יהיה קצר ומהיר באופן משמעותי. חינוך מיני ומודעות לאופן הריגוש של המשתתפים בחפוז יכול לתרום לשיפור ההנאה המשותפת של המשתתפים בחפוז.

==קישורים חיצוניים==

==הערות שוליים==

קטגוריה:יחסי מין
בוגאטי מיסטרל

בוגאטי מיסטרל (נקראת גם: בוגאטי W16 מיסטרל; בצרפתית: Bugatti W16 Mistral או Bugatti Mistral) היא מכונית-על במרכב רודסטר, בעלת שתי מקומות ישיבה, שמיוצרת על ידי בוגאטי בייצור מוגבל (99 יחידות) משנת 2022. היא נחשפה ב-19 באוגוסט 2022<ref></ref>. המיסטרל היא הרודסטר המהירה ביותר בעולם<ref></ref>. מסירות ללקוחות יחלו בתחילת 2024<ref></ref>. כל 99 היחידות נמכרו מראש במחיר של 5 מיליון אירו<ref></ref>.

== סקירה ==
המיסטרל אינה דגם קברליוט לבוגאטי שירון אלא דגם רודסטר ייחודי לבוגאטי המסמל את סוף השימוש במנוע W16 ההיסטורי שהוצג עם הבוגאטי ויירון ב-2005 והמשיך לשאר דגמי בוגאטי עד כה<ref></ref>, הדגם הבא של בוגאטי שיוצג ב-2024 יעשה שימוש בהנעה היברידית פלאג-אין או בהנעה חשמלית מלאה כחלק מאיחוד בוגאטי עם רימאק אוטומובילי שהוביל להקמת חברת בוגאטי-רימאק.

== עיצוב ==
העיצוב החיצוני ייחודי למיסטרל ואינו מבוסס על השירון או על דגמי בוגאטי האחרונים. העיצוב החיצוני אווירדנמי מאוד וספורטיבי אך גם יוקרתי, פנסים קדמיים מעוצבים ייחודית ארבעה פסי תאורה באלחסון, פנסי התאורה מאחור מעוצבים כשני חיצים הפונים לסמל בוגאטי שגם הוא חלק מהתאורה. לעומת העיצוב החיצוני הייחודי, תא הנוסעים נלקח ישירות מהשירון ללא שינוי, למעט עיצוב מוט ההילוכים שם הוטמע בתוך ענבר פסל "הפיל המרקד" בעיצוב של הפסל רמברנדט בוגאטי אחיו של אטורה בוגאטי מייסד בוגאטי<ref></ref>.

== מפרט טכני ==
בוגאטי לא חושפת פרטים טכניים רבים על המיסטרל לעת עתה, מה שכן היא מציינת שיש לה את גרסת המנוע W16 של הבוגאטי שירון סופר-ספורט 300+.

מנוע בנזין W16 צילינדרים בנפח 8.0 ליטר עם ארבעה מגדשי טורבו המספק ב-7,100 סל"ד ומומנט מרבי של 163 קג"מ.

== הרודסטר המהירה בעולם<ref></ref> ==
גרסת מנוע ה-W16 שהותקנה במיסטרל זהה לזו מהשירון סופר ספורט 300+ בהספק מרבי של 1600 כ"ס ומומנט מרבי של 163 קג"מ. בשירון סופר ספורט 300+ זה הספיק בכדי להשיג מהירות מרבית של 490 קמ"ש, במיסטרל זה יספיק לפי בוגאטי להפוך את הדגם לרודסטר המהירה ביותר בעולם, שיא המוחזק כיום על ידי הנסי אשר קבעה עם ההנסי ונום GT ספיידר שיא מהירות של 427 קמ"ש. במקביל הנסי חשפה את ההנסי ונום F5 ספיידר החדשה עם הבטחה למהירות מרבית של 483 קמ"ש, כך שהמיסטרל כנראה שתחזיק בתואר הרודסטר המהירה ביותר רק לזמן קצר.

== קישורים חיצוניים ==

* 
== הערות שוליים ==

מיסטרל
קטגוריה:מכוניות על
קטגוריה:מכוניות קבריולה
קטגוריה:כלי רכב המיוצרים בצרפת
קטגוריה:דגמי מכוניות שהושקו ב-2022
נואה הרננדס

נואה "אל צ'יבו" הרננדס ולנטין (בספרדית: Noé "El Chivo" Hernández Valentin; 15 במרץ 1978 – 16 בינואר 2013) היה אתלט מקסיקני, סגן אלוף אולימפי (סידני 2000) בתחרות הליכה ל-20 ק"מ.

== ביוגרפיה ==
הרננדס נולד וגדל בצ'ימלהואקאן שבמקסיקו.

=== 1999 ===
==== אלוף מרכז אמריקה והקריביים ====
באליפות מרכז אמריקה והקריביים שנערכה בחודש יוני בברידג'טאון שבברבדוס זכה הרננדס במדליית זהב בתחרות הליכה ל-20 ק"מ בתוצאה של 1:20:49 שעות, לפני לואיס גרסיה מקובה (1:25:51 שעות) ובן ארצו מריו פלורס (1:36:26 שעות).

=== 2000 ===
==== סגן אלוף אולימפי ====
באולימפיאדת סידני שנערכה בחודש ספטמבר בסידני שבאוסטרליה זכה הרננדס במדליית כסף בתחרות הליכה ל-20 ק"מ בתוצאה של 1:19:03 שעות, אחרי רוברט קוז'ניובסקי מפולין (1:18:59 שעות) ולפני ולדימיר אנדרייב מרוסיה (1:19:27 שעות).

=== 2001 ===
באליפות העולם שנערכה בחודש אוגוסט באדמונטון שבקנדה נפסל הרננדס בתחרות הליכה ל-20 ק"מ.

=== 2003 ===
באליפות העולם שנערכה בחודש אוגוסט בפריז שבצרפת סיים הרננדס במקום רביעי בתחרות הליכה ל-20 ק"מ בשיא אישי חדש של 1:18:14 שעות.

=== 2004 ===
באולימפיאדת אתונה שנערכה בחודש אוגוסט באתונה שביוון נפסל הרננדס בתחרות הליכה ל-20 ק"מ.

== מותו ==
ב-30 בדצמבר 2012 נורה הרננדס בראשו, וב-8 בינואר 2013 שוחרר מבית החולים. הוא מת ב-16 בינואר כתוצאה מדום לב בעיר הולדתו צ'ימלהואקאן.

== קישורים חיצוניים ==

== הערות שוליים ==

קטגוריה:הלכים
קטגוריה:ספורטאים מקסיקנים
קטגוריה:זוכי מדליית כסף אולימפית
קטגוריה:אתלטים באולימפיאדת סידני (2000)
קטגוריה:אתלטים באולימפיאדת אתונה (2004)
קטגוריה:מקסיקנים שנולדו ב-1978
קטגוריה:מקסיקנים שנפטרו ב-2013
רוברט חראן

רוברט חראן (בקרואטית: Robert Hranj; נולד ב-5 בספטמבר 1962) הוא אדמירל קרואטי המשמש כראש המטה הכללי (מקביל לרמטכ"ל) של הכוחות המזוינים של קרואטיה.

==ביוגרפיה==
חראן נולד בוואראז'דין ב-5 בספטמבר 1962. הוא למד באקדמיה הצבאית הקרואטית ובמכללת המלחמה של הצי בארצות הברית. בין 1994–1998 שרת כנספח צבאי בארצות הברית. בין 2009–2012 שימש כנציג קרואטיה בוועדה הצבאית של נאט"ו והוועדה הצבאית של האיחוד האירופי. לאחר מכן מונה למפקד הצי הקרואטי. ב-1 במרץ 2015 מונה לסגן ראש המטה הכללי של הכוחות המזוינים. ב-1 במרץ 2020 הוא מונה לראש המטה הכללי.

==קישורים חיצוניים==
* [https://www.nato.int/cps/en/natohq/who_is_who_174026.htm רוברט חראן] באתר נאט"ו

קטגוריה:אנשי צבא קרואטים
קטגוריה:מפקדי צבאות סדירים בעת החדשה: אישים
קטגוריה:אדמירלים
קטגוריה:נספחים צבאיים
קטגוריה:קרואטים שנולדו ב-1962
דלפין, נסיכת בלגיה

דלפין, נסיכת בלגיה (בצרפתית: Delphine Michèle Anne Marie Ghislaine de Saxe-Cobourg; נולדה ב-22 בפברואר 1968), הידועה בעבר בשם ליידי דלפין בואל, היא אמנית בלגית ובת משפחת המלוכה הבלגית. היא בתו מחוץ לנישואין של אלברט השני, מלך הבלגים מרומן שניהל עם הברונית סיביל דה סליס לונגשאמפ, ואחותו למחצה של מלך בלגיה הנוכחי פיליפ. ב-1 באוקטובר 2020, היא הוכרה בחוק כנסיכת בלגיה עם התואר "הוד מלכותה". קודם לכן, היא הייתה שייכת לאצולה הבלגית והייתה על פי חוק "ליידי בואל".

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אצולה בלגית
קטגוריה:פסלים בלגים
קטגוריה:ילדי מנהיגי מדינות
קטגוריה:אמנים בלגים
קטגוריה:בלגים שנולדו ב-1968
האבל (נהר)

האבל (גרמנית: Havel) הוא נהר בצפון-מזרח גרמניה, הזורם במדינות גרמניה הבאות: מקלנבורג-מערב פומרן, ברנדנבורג, ברלין ו-סקסוניה-אנהלט. זהו יובלו הימני של האלבה ואורכו 325 קילומטרים. עם זאת, המרחק הישיר ממקורו לפיו הוא רק 94 ק"מ. ניתן לנווט ולשוט בו בחלק גדול מאורכו והוא מספק חוליה חשובה בחיבורי דרכי המים בין מזרח ומערב גרמניה, כמו גם מחוצה לה.

==מקורו==
המקור של האבל נמצא באזור האגמים במקלנבורג, בין אגם מוריץ לעיר של נויברנדנבורג. אין מקור גלוי לעין בצורה של מעיין, אך מקורו של הנהר באגמים בסמוך לאנקרסגן, קרוב לדרום מזרח קו פרשת המים בין הצפון לים הבלטי. משם הנהר זורם בתחילה דרומה, ובסופו של דבר מצטרף לאלבה, אשר בתורו זורם לים הצפוני. כל נהר שמצפון-מזרח לו זורם לים הבלטי. הנהר נכנס לברנדנבורג ליד העיירה Fürstenberg . במסלולו העליון ובין ברלין לברנדנבורג יוצר ההאבל כמה אגמים.

היובל העיקרי של ההאבל הוא שפרה שמצטרף להאבל בשפנדאו, רובע מערבי של ברלין, והוא ארוך יותר ומספק יותר מים מההאבל עצמה מעל המפגש. היובל השני בגודלו הוא הריין, שנקרא בימי הביניים על ידי מתיישבים מהריין התחתון.
האזור סביב וצפון אמצע האוול נקרא האוולנד. הוא מורכב מגבעות חוליות ומביצות נמוכות. כמה קילומטרים מהנהר, לפני המפגש עם האלבה ליד האבלברג, נמצאים במדינת סקסוניה-אנהלט. בשל שיפועו המינימלי הוא רגיש למים גבוהים באלבה.

אלא אם כן בשיטפונות קיצוניים, אם הסוללה של האלבה שקועה, זרימת האבל תשתפר על ידי גנבסדורף וורפלוטר (משהו כמו "נפילת גנבסדורף"). לפי תעלה זו, שפת האבל, שבאופן טבעי תהיה ליד האברברג, ממוקמת 11 ק"מ במורד הזרם. מכיוון שמהלך האלבה יש שיפוע גבוה יותר מאשר האבל, ניתן לשמור על מפלס המים של האבל בהברברג 1.4 מטר מתחת לאלבה (בצומת תעלת התקשורת החוצה, מוגן באמצעות מנעול).

עיירות לאורך הנהר כוללות: Fürstenberg, Zehdenick, Oranienburg, Berlin, Potsdam, Werder, קצין, ברנדנבורג, פרמניץ, Rathenow והבלברג.

==היסטוריה==
במקורות יווניים או לטיניים קודמים, שמו של הנהר נכתב גם כהולה, הבולה, האוולה. שם הנהר האבל קשור ל- Haff, habe, hafen, MHG Hafen שפירושו נמל, נמל).
האנשים הסלאביים שעברו מאוחר יותר לאזור האבל נקראו במקורות גרמניים Heveller (מדי פעם בשם Havolane).

==קישורים חיצוניים==

* 

קטגוריה:גרמניה: נהרות
קטגוריה:נהרות הנשפכים לים הצפוני
קטגוריה:גבול גרמניה המזרחית – גרמניה המערבית
משרד ההגנה (צ'כיה)

משרד ההגנה (בצ'כית: Ministerstvo obrany או בראשי תיבות MO) הוא משרד בממשלה הצ'כית, האחראי על יישום מדיניות הביטחון של צ'כיה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של צ'כיה, כמו גם על גיוסם בשעת הצורך. הוא מדווח ישירות לראש הממשלה. ראש המטה הכללי מדווח ישירות לשר. שר ההגנה מפקד באופן ישיר על המודיעין הצבאי, ואחראי גם על ניהול אוניברסיטת ההגנה.

יאנה צ'רנוכובה מהמפלגה הדמוקרטית האזרחית מכהנת כשרת ההגנה מאז 23 ביולי 2020.

==קישורים חיצוניים==

* 

קטגוריה:צ'כיה: צבא וביטחון
קטגוריה:משרדי ביטחון
קטגוריה:ממשלת צ'כיה
לונדון פראנטס

לונדון טיוס פראנטס ג'וניור (באנגלית: London Tyus Perrantes Jr.; נולד ב-3 באוקטובר 1994) הוא כדורסלן אמריקאי המשחק בעמדת הרכז בהפועל גלבוע גליל.

==קריירה==
פראנטס החל לשחק כדורסל בקבוצת הכדורסל של אוניברסיטת וירג'יניה.<ref></ref><ref></ref> בעונתו הראשונה הוא העמיד ממוצעים של 5.5 נקודות ו-3.8 אסיסטים למשחק.<ref></ref> בפתיחת עונתו השנייה הוא הושעה מפני שהפר את חוקי הקבוצה במהלך הקיץ, אך לא פורסם אלו חוקים הופרו על ידו.<ref></ref> ב-1 בינואר 2015 קלע שיא קריירה של 26 נקודות במשחק נגד מיאמי. ב-22 בפברואר נתקל בחבר קבוצתו מלקולם ברוגדון, שבר את אפו וסבל מזעזוע מוח קל.<ref></ref> בעונתו השנייה העמיד ממוצעים של 6.4 נקודות ו-4.6 אסיסטים למשחק. ב-4 בינואר 2016 קלע 22 נקודות, מתוכן שבע שלשות, בהפסד לווירג'יניה טק.<ref></ref> בתום עונתו השלישית העמיד ממוצעים של 11 נקודות, 4.4 אסיסטים ו-3 ריבאונדים למשחק, כשהוא קולע 43.9% מהשדה, 48.8% מ-3 ו-80.3% מקו זריקות העונשין. בעונתו האחרונה בקבוצה העמיד ממוצעים של 12.7 נקודות ו-3.8 אסיסטים למשחק,<ref></ref> ובסך הכל שיחק 138 משחקים וקלע 1,225 נקודות במדי אוניברסיטת וירג'יניה.<ref></ref>

לאחר שלא נבחר בדראפט 2017 ב-NBA, הצטרף פראנטס לסגל מיאמי היט לקראת טורניר ליגת הקיץ של ה-NBA.<ref></ref> ב-23 באוגוסט חתם על חוזה בסן אנטוניו ספרס,<ref></ref> אך שוחרר טרם פתיחת העונה.<ref></ref> ב-18 באוקטובר 2017 חתם על חוזה דו כיווני עם קליבלנד קאבלירס ועם קאנטון צ'ארג', שלוחתהּ של הקאבלירס בליגת הפיתוח של ה-NBA. ב-12 בדצמבר 2017 ערך את הופעת הבכורה שלו ב-NBA, כששיחק שלוש דקות בניצחון 123–114 על אטלנטה הוקס. בתום העונה העפילה הקבוצה לגמר ה-NBA ופגשה בפעם הרביעית ברציפות את גולדן סטייט ווריורס, אך הפסידה לה 0–4. ב-12 ביוני 2018 שוחרר מהקבוצה, ובסך הכל שיחק 14 משחקים במדי הקאבלירס.<ref></ref>

ב-23 ביולי 2018 חתם לעונה אחת בלימוז' הצרפתית.<ref></ref> הוא שוחרר מהקבוצה ב-16 בנובמבר 2018,<ref></ref> ויומיים לאחר מכן חתם בשולה באסקט הצרפתית. ב-25 ביוני 2019 הצטרף לסגל ניו אורלינס פליקנס לטורניר לליגת הקיץ 2019 של ה-NBA. ב-12 בספטמבר 2019 הצטרף למחנה האימונים של פורטלנד טרייל בלייזרס,<ref></ref> אך לא חתם בקבוצה.<ref></ref> ב-11 בנובמבר 2019 הצטרף לבשאקשהיר קולג'י הטורקית. ב-21 בינואר 2020 נרכש על ידי קפיטל סיטי גו-גו מליגת הפיתוח.<ref></ref> בדצמבר 2020 חתם באוסטין ספרס, גם היא מליגת הפיתוח. ב-22 באוגוסט 2022 חתם בהפועל גלבוע גליל.<ref></ref>

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:שחקני NBA שלא נבחרו בדראפט
קטגוריה:כדורסלני קליבלנד קאבלירס
קטגוריה:כדורסלני קאנטון צ'ארג'
קטגוריה:כדורסלני לימוז'
קטגוריה:כדורסלני שולה באסקט
קטגוריה:כדורסלני בשאקשהיר קולג'י
קטגוריה:כדורסלני קפיטל סיטי גו-גו
קטגוריה:כדורסלני ניו אורלינס פליקנס
קטגוריה:כדורסלני אוסטין ספרס
קטגוריה:כדורסלני הפועל גלבוע גליל
קטגוריה:אמריקאים שנולדו ב-1994
הימים שאנחנו ביחד

הימים שאנחנו ביחד הוא אלבום האולפן הרביעי של הזמר הישראלי אדם. את האלבום הוציאה לאור בשנת 1994 חברת התקליטים הד ארצי. מנקודה זו החלה הקריירה המוזיקלית של אדם לדעוך: שיריו לא הושמעו באופן תדיר ברדיו ולא נכנסו למצעדי הפזמונים, הן השבועיים והן השנתיים. בין הרצועות שהצליחו להתפרסם במועדוני המוזיקה הישראלית נמנות "כי לא אמרתי לך", שנכתב והולחן על ידי אסתר שמיר ואודי הניס ו"זה לא מסתדר לי", שכתב והלחין רן עפרון.

== רשימת רצועות ==

== הערות שוליים ==

קטגוריה:אלבומי 1994
קטגוריה:אלבומי אדם
קטגוריה:אלבומים בעברית
קטגוריה:אלבומי חברת הד ארצי
קומפאס

קומפאס בע"מ (באנגלית: Compass, Inc) היא חברת טכנולוגיית נדל"ן אמריקאית, שמספקת מידע המאפשר למשתמשים לאתר את הנכס המתאים להם. בשנת 2021 הונפקה החברה בבורסת נאסד"ק לפי שווי של כ-7 מיליארד דולר.

== היסטוריה ==
בשנת 2012 הקימו הישראלי ד"ר אורי אלון ורוברט רפקין האמריקאי את חברת קומפאס (Compass), פלטפורמה אינטרנטית שמספקת מידע המאפשר למשתמשים לאתר את הנכס המתאים להם. ביולי 2014 גייסה החברה 40 מיליון דולר לפי שווי של 360 מיליון דולר. בשנת 2015 הודיע אלון על גיוס נוסף לקומפאס, בגודל 50 מיליון דולר, המשקף לחברה שווי של 800 מיליון דולר מהמשקיעים הבולטים בעמק הסיליקון, ובהם מנכ"ל Salesforce, מארק בניוף, וקרן פאונדרס של פיטר ת'יל (מייסד פייפאל) ושון פארקר. ובאוגוסט 2016 גייסה קומפאס 75 מיליון דולר לפי שווי של יותר ממילארד דולר.

בשנת 2017 הודיע אלון שערך החברה הוכפל ל-1.8 מיליארד דולר, כאשר השלים גיוס נוסף של 100 מיליון דולר. בדצמבר 2017 גייסה Compass סכום של 450 מיליון דולר מחברת Softbank היפנית, המשקף לחברה שווי של 2.2 מיליארד דולר.

בספטמבר 2018 הכפילה Compass שוב את שוויה וגייסה עוד 400 מיליון דולר לפי שווי של 4.4 מיליארד דולר. פחות משנה לאחר מכן, ביולי 2019, אלון הודיע על גיוס נוסף לפי שווי חברה של 6.4 מיליארד דולר.

לחברה משרדים ראשיים בניו יורק, ועוד כ-20 ברחבי העולם.

==הערות שוליים==

==קישורים חיצוניים==

* 

קטגוריה:חברות אמריקאיות
קטגוריה:חברות אינטרנט אמריקאיות
יאנה צ'רנוכובה

יאנה צ'רנוכובה (בצ'כית: Jana Černochová; נולדה ב-26 באוקטובר 1973) היא פוליטיקאית צ'כית מהמפלגה הדמוקרטית האזרחית. מכהנת כשרת ההגנה מאז 17 בדצמבר 2021.

==ביוגרפיה==
צ'רנוכובה נולדה בפראג ב-26 באוקטובר 1973. ב-1996 סיימה קורס בבנקאות וכלכלה מוניטרית בפקולטה למימון וחשבונאות של האוניברסיטה לכלכלה בפראג. בשנת 2009 קיבלה השלימה תואר ראשון באוניברסיטה למשפט יישומי. ב-2011 סיימה תואר שני ביחסים בינלאומיים באוניברסיטת מטרופוליטן בפראג.

ב-1997 הצטרפה למפלגה הדמוקרטית האזרחית. ב-1998 נבחרה למועצת העיר פראג. ב-2010 נבחרה לבית הנבחרים הצ'כי, ובמקביל פעלה בפוליטיקה המקומית של פראג. ב-26 במרץ 2012 היא נבחרה כראש העירייה של פראג 2, אחד הרבעים המרכיבים את פראג. ב-17 בדצמבר 2021 היא מונתה לשרת ההגנה בממשלתו של פטר פיאלה, ובשל כך התפטרה מתפקידה כראש עיריית פראג 2.

==דעות פוליטיות==
צ'רנוכובה היא מתנגדת ותיקה להגירה האסלאמית לאירופה. היא הייתה בין הדוברים הבולטים של הפגנות "אנחנו לא רוצים את האסלאם ברפובליקה הצ'כית" (Islám v České republice nechceme) שנערכו בידי הימין הקיצוני בצ'כיה בעקבות פיגועי נובמבר 2015 בפריז. כמו כן היא התנגדה להפסקת המעורבות הצ'כית במלחמת אפגניסטן.

בעקבות רצח ג'מאל חשוקג'י, קראה צ'רונוכובה להטיל אמברגו נשק על ערב הסעודית. היא מבקרת בחריפות את משטרו של רג'פ טאיפ ארדואן. היא תומכת ותיקה בישראל ובמדיניותה.

==קישורים חיצוניים==

==הערות שוליים==

קטגוריה:פוליטיקאיות
קטגוריה:שרי ממשלת צ'כיה
קטגוריה:שרי הגנה
קטגוריה:נשים צ'כיות
קטגוריה:צ'כים שנולדו ב-1973
קטגוריה:ילידות 1973
נקודת סמירננסקי

נקודת סמירננסקי או סמירננסקי פוינט או הוק סמירננסקי (באנגלית: Smirnenski Point ; בבולגרית: нос Смирненски) היא לשון יבשה צרה שאינה מכוסה קרח, בחוף המזרחי של האי רוברט באיי שטלנד הדרומיים, שבאנטארקטיקה.

אורכה של לשון היבשה 1.1 קילומטרים, והיא בולטת לתוך מצר נלסון.

נקודת סמירננסקי מהווה את הצד הצפון-מערבי של פתחו של מפרצון גארניה.

נקודת סמירננסקי ממוקמת 1.2 קילומטרים צפונית-מערבית מנקודת פרליק;

נקודת סמירננסקי ממוקמת 4.4 קילומטרים צפונית - צפון-מערבית מנקודת באטוליה;

נקודת סמירננסקי ממוקמת 1.42 קילומטרים צפונית-מערבית מהאי טרקליאנו;

נקודת סמירננסקי ממוקמת 4.7 קילומטרים ממזרח לנקודת אוגארצ'ין;

וכן, נקודת סמירננסקי ממוקמת 8.11 קילומטרים דרומית-מזרחית מנקודת ניואל.

== היסטוריה ==
=== מיפוי הנקודה ===

נקודת סמירננסקי מופתה לראשונה בשנת 2009, על ידי סוקרים בולגריים.

=== מקור השם ===

נקודת סמירננסקי נקראת על שם המשורר הבולגרי הריסטו סמירננסקי (חי בין השנים: 1898 – 1923).

== קישורים חיצוניים ==
* [https://copernix.io/#?where=-59.385303894226055,-62.37239239643822,15&?query=&?map_type=hybrid תצלום לוויין של אזור הנקודה, תוך סימון אתרים נוספים באזור] באתר copernix

סמירננסקי
סמירננסקי
אדם – האוסף

אדם – האוסף הוא אלבום האוסף השני של הזמר הישראלי אדם. את האלבום הוציאה בשנת 1999 לאור חברת התקליטים הד ארצי, לאחר שמונה שנים מפרסום "פעמיים ביום", האוסף הראשון של אדם. בין השירים שנכללו באלבום נמנים "שקיעה אחת", שצעד במשך שישה עשר שבועות במצעד הפזמונים השבועי של רשת ג'; "מצטער", שירו היחידי של אדם שדורג במקום הראשון במצעד הפזמונים השנתי וזכה בתואר "שיר השנה"; "היא רוקדת לבדה", שנכתב והולחן על ידי רחל שפירא וקורין אלאל ו"בלדה בין כוכבים", גרסת כיסוי שנכללה באלבום "חופשי".

== רשימת רצועות ==

* שירים 1–13 - תקליטור א', שירים 14–29 - תקליטור ב'.

== הערות שוליים ==

קטגוריה:אלבומי אוסף מ-1999
קטגוריה:אלבומי אדם
קטגוריה:אלבומי אוסף בעברית
קטגוריה:אלבומי חברת הד ארצי
מסיבת יום ההולדת של מיקי

מסיבת יום ההולדת של מיקי (באנגלית: Mickey's Birthday Party) הוא סרט הנפשה קצר אמריקאי של מיקי מאוס שיצא לראשונה בשנת 1942. את הסרט ריילי תומסון ביים, וולט דיסני הפקות הפיקו ו-RKO Radio Pictures הפיצו. צוות האנימטורים כולל את לס קלארק, ג'יימס מור, קנת' מוס, ריילי תומסון, ברנרד וולף ומרווין וודוורד.<ref></ref> זהו הסרט ה-116 בסדרת סרטי "מיקי מאוס" שיצא לאקרנים והראשון באותה השנה.<ref></ref>

בשנת 2021 יצאה הסדרה "גופי בכיצד להישאר בבית", כאשר בפרק השני שלה גופי לבוש כמו בסרט זה.

== עלילה ==
מיני מאוס עורכת מסיבת הפתעה ליום הולדתו של מיקי מאוס, אשר כוללת את חבריו דונלד דאק, גופי, קלרבל הפרה, הוראס הורסקולר וקלרה קלאק. לאחר שמיקי מופתע מהמסיבה, מיני שולחת את גופי לאפות העוגה ומציגה למיקי את מתנת היום הולדת שלו, פסנתר קטן.

לאחר ניסיונות לא מוצלחים שלו לנגן, מיני אומרת למיקי שהיא תנגן בעוד הוא ירקוד. מיקי אכן רוקד ריקוד רומבה פראי בזמן שמיני מנגנת. בינתיים, גופי מנסה לאפות עוגה במטבח, אבל הוא נכשל פעם אחר פעם. וכשמיני נכנסת לבדוק את ההתקדמות שלו, גופי מסתיר את עקבותיו ואומר לה שהאפייה מתנהלת בסדר. בסלון, דונלד, חבוש בסומבררו, רוקד עם קלרה, שריקודיה הפרועים ומלאי המרץ מתישים אותו כליל.

כשהוא מפשל בפעם השלישית להכין את העוגה, גופי בסופו של דבר מחליט לקנות אחת מהמאפייה. קלרה בהתלהבותה הרבה, מנענעת ומשקשקת את דונלד העייף כל כך חזק, שהיא מעיפה אותו מהחולצה שלו עד לנברשת שבתקרה, שם הוא תלוי מיוזע ומותש.

גופי מגיע עם עוגת יום הולדת מרשימה אך בעוד מיני מנגנת והחבורה שרה, הדלת המסתובבת מכה את גופי גורמת לו להשליך את העוגה היישר על מיקי, שממשיך לחייך למרות זאת.

== דמויות ומדבבים ==
* מיקי מאוס - וולט דיסני
* מיני מאוס - תלמה בורדמן
* גופי - פינטו קולביג
* דונלד דאק - קלרנס נאש
* קלרה קלאק - פלורנס גיל
* הוראס הורסקולר - פינטו קולביג
* קלרבל הפרה - אלוויה אלמאן

== הפקה ==
סרט קצר זה הוא עדכון לסרט הקצר בשחור-לבן משנת 1931 "מסיבת יום ההולדת". בגרסה של 1931 היו רק מיקי, מיני, קלרבל והוראס, מכיוון שאף אחת מהדמויות האחרות לא הייתה קיימת באותה תקופה. בסרט ישנם גם כמה סימני חותם מהסרט "המסיבה הנהדרת" משנת 1932.

שלוש סצנות בסרט זה מוחזרו מסרטים קודמים:
* ההנפשה של מיני שמה שפתון ומסדרת את שיערה ממוחזרת מ"מסיבת ההפתעה של מיקי".
* ההנפשה של גופי מרחרח את הארומה של העוגה בתנור ממוחזרת מ"הסופה הקטנה", אבל עם גופי במקום מיני.
* סצנת הריקוד הפרוע של מיקי בזמן שמיני מנגנת נעשתה במקור על ידי וורד קימבל לסצנה שנעשתה בתחילה עבור הסרט "הדרקון העקש", רצף זה בוטל בסוף והוחלף ב"איך לרכב על סוס" בכיכובו של גופי, כאשר RKO ביקשו יותר סרטים קצרים של גופי.

פלוטו, שמופיע על כרזת הסרט, אינו מוצג בפועל כלל.

זהו הסרט מיקי מאוס האחרון בו מיני מאוס מופיעה כשהיא ללא בגד על החלק העליון.

== קישורים חיצוניים ==

== הערות שוליים ==

קטגוריה:דיסני: סרטי הנפשה
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים קצרים של דיסני
סוד האחד

סוד האחד הוא אלבום האולפן החמישי של הזמר הישראלי אדם. את האלבום הוציאה בשנת 1999 לאור, חודשים ספורים לאחר פרסום אדם – האוסף, חברת התקליטים הד ארצי, בפורמט תקליטור בקטלוג 64044. אלבום זה שונה מאלבומיו הקודמים והבאים של אדם, וכולל שירים הלקוחים מספר הזוהר ומתורת הקבלה. הוא לא זכה להצלחה רבה ונכשל מבחינה מסחרית, ואף אחד משיריו לא נכנס למצעד הפזמונים השבועי של רשת ג'.

== רשימת רצועות ==

== הערות שוליים ==

קטגוריה:אלבומי 1999
קטגוריה:אלבומי אדם
קטגוריה:אלבומים בעברית
קטגוריה:אלבומי חברת הד ארצי
ראש המטה הכללי (צ'כיה)

ראש המטה הכללי (בצ'כית: Náčelník Generálního štábu) הוא הדרג הפיקודי העליון בכוחות המזוינים של צ'כיה. הוא כפוף לשר ההגנה והוא היועץ הצבאי הישיר של ממשלת צ'כיה. מקביל לתפקיד הרמטכ"ל בצה"ל.

תפקיד רמטכ"ל הצבא הצ'כי נוצר ב-1993 בעקבות פירוק צ'כוסלובקיה, על בסיס מוסד ראש המטה הכללי של צ'כוסלובקיה.

==רשימת ראשי המטה הכללי==
{| class="wikitable"
|-
! width="190" | דיוקן
! width="210" | שם
! width="170" | זרוע
! width="120" | תחילת כהונה
! width="120" | סיום כהונה
|-
| || קרל פצל |צבא צ'כיה || 1 בינואר 1993 || 30 ביוני 1993
|-
| 105x105 פיקסלים || ייז'י נקוואסיל |צבא צ'כיה || 30 ביוני 1993 || 30 באפריל 1998
|-
| || ייז'י שדיבי |צבא צ'כיה || 30 באפריל 1998 || 30 בנובמבר 2002
|-
| 105x105 פיקסלים || פאבל שטפקה |צבא צ'כיה || 30 בנובמבר 2002 || 28 בפברואר 2007
|-
| 105x105 פיקסלים || ולסטימיל פיצק |חיל האוויר הצ'כי || 28 בפברואר 2007 || 30 ביוני 2012
|-
| 105x105 פיקסלים || פטר פאבל |צבא צ'כיה || 30 ביוני 2012 || 1 במאי 2015
|-
| 105x105 פיקסלים || יוזף בצ'באז' |צבא צ'כיה || 1 במאי 2015 || 1 במאי 2018
|-
| 105x105 פיקסלים || אלש אופטה |צבא צ'כיה || 1 במאי 2018 || 1 ביולי 2022
|-
| || קרל רהקה |צבא צ'כיה || 1 ביולי 2022 ||
|}

==קישורים חיצוניים==
* 

* [http://www.army.cz/en/armed-forces/organisational-structure/general-staff/chief-of-the-general-staff-57562/ אתר צבא צ'כיה]

קטגוריה:מפקדי צבאות סדירים בעת החדשה
קטגוריה:צ'כיה: צבא וביטחון
משה טופיק

הרב משה טופיק (נולד בז' באדר התרצ"ז, 18 בפברואר 1937) הוא רב ודיין חרדי ישראלי, כיהן כחבר בית הדין הרבני הגדול קודם לכן כיהן כחבר בית הדין הרבני באשדוד ובתל אביב, אב בית דין באשקלון וחבר בית הדין הרבני ואב בית דין בירושלים.

== ביוגרפיה ==
נולד בירושלים לרב יצחק (תלמיד הרב סלמאן מוצפי בישיבת בני ציון) ואסתר מלכה. למד בתלמוד התורה של ישיבת עץ חיים ובגיל שמונה עבר ללמוד בישיבת פורת יוסף אצל הרב עזרא עטייה,
לאחר מכן למד בבית מדרש להכשרת רבנים בראשות הראשון לציון הרב יצחק ניסים.

נתמנה לדיין בבית הדין הרבני באשדוד על ידי הרב ניסים שם גר בשכנות לאדמו"ר מפיטסבורג רבי אברהם אבא לייפר וזכה לקרבתו וחיבתו.

במשך מספר שנים כיהן כחבר בית הדין הרבני בתל אביב ואב בית דין באשקלון.

לאחר מכן נתמנה לדיין בירושלים בהמלצת הרב יוסף שלום אלישיב והרב עובדיה יוסף, ובהמשך לאב בית דין בה.

בשנת 1989 (ה'תשמ"ט) נתמנה לחבר בית הדין הרבני הגדול<ref> הושבעו 8 דיינים חדשים, ברקאי ו', 1990, עמוד 296</ref> עד לפרישתו, בשנת 2007 (ה'תשס"ז).

כיהן בגוף הבוחר לרבנים הראשיים במשך שלוש מערכות בחירות משנת ה'תשמ"ג עד ה'תשס"ג.

הרב מתגורר בקריית אונגוואר בשכונת רמות בירושלים והיה בקשרי ידידות חמים עם האדמו"ר הרב מנשה קליין.

== משפחתו ==

נשוי לברכה אחות הרבנים יוסף ועזרא בר-שלום.

בנו הרב יצחק, חתן הרב בן-ציון מוצפי, הוא ראש ישיבת תורת ה' - נחלאות.

חתנו הרב מתתיהו שרים (בנו של הרב אליהו שרים) הוא ראש ישיבת תורה והוראה בתל אביב, וחבר ועדת החמישה הממונה על קבר רבי שמעון בר יוחאי.

בנו הרב בן ציון הוא דיין בבית הדין הרבני בחיפה.

בנו הרה"ג ר' דוד ר"מ ומשגיח בישיבות בבני ברק

בנו הרב ישראל, חתן הרב אברהם סלים, משמש כר"מ בישיבת מאור התורה.

בנו הרב שלמה טופיק מחשובי הרבנים בביתר עילית

חתנו הרב שלמה ברסקה משגיח ישיבת פורת יוסף בעיר העתיקה ליד מקום המקדש וישיבת אש התלמוד של הרב וילנסקי בירושלים

== קישורים חיצוניים ==
* [https://www.psakim.org/psakim/Resaults?betdin=92&dayan=208&fromDate=&toDate=&text=&searchin=all פסקי דין של הרב משה טופיק], באתר פסקים
* [https://www.daat.ac.il/daat/psk/nosim.asp?dayan=1 פסקי דין בבית הדין הגדול], באתר דעת

== הערות שוליים ==

קטגוריה:דייני בית הדין הרבני הגדול
קטגוריה:רבנים חרדים ישראלים
קטגוריה:ירושלים: רבנים
קטגוריה:אשקלון: רבנים
קטגוריה:תל אביב-יפו: רבנים
קטגוריה:אשדוד: רבנים
קטגוריה:ישראלים שנולדו ב-1937
רגעים קטנים

רגעים קטנים הוא אלבום האולפן השישי של הזמר הישראלי אדם. את האלבום הוציאה בשנת 2010 לאור חברת התקליטים פליי רקורדס, בפורמט תקליטור. זו הייתה ההוצאה הראשונה של אדם מזה 11 שנים, מאז "סוד האחד" מ-1999. אף שיר שנכלל באלבום לא נכנס למצעד הפזמונים השבועי של רשת ג'.

== רשימת רצועות ==

== קרדיטים ==
* עטיפה – אוהד אלימלך
* הפקה – שלמה צח
* שירה – אדם

== הערות שוליים ==

קטגוריה:אלבומי 2010
קטגוריה:אלבומי אדם
קטגוריה:אלבומים בעברית
קטגוריה:אלבומי חברת פליי רקורדס
אלינה צנגקו

אלינה צנגקו (ביוונית: Ελίνα Τζένγκο; נולדה ב-2 בספטמבר 2002) היא אתלטית יווניה, אלופת אירופה (מינכן 2022) בהטלת כידון.

==ביוגרפיה==
=== 2021 ===
==== אלופת אירופה עד גיל 20 ====
באליפות אירופה עד גיל 20 שהתקיימה בחודש יולי בטאלין שבאסטוניה זכתה צנגקו במדליית זהב בהטלת כידון בתוצאה של 61.18 מטר, לפני אדריאנה וילאגוש מסרביה (60.44 מטר) ואני-לינאה אלאנן מפינלנד (54.80 מטר).

==== סגנית אלופת העולם עד גיל 20 ====
באליפות העולם עד גיל 20 שהתקיימה בחודש אוגוסט בניירובי שבקניה זכתה צנגקו במדליית כסף בהטלת כידון בתוצאה של 57.91 מטר, אחרי אדריאנה וילאגוש מסרביה (61.46 מטר) ולפני יסלנה רוחאס מקובה (55.48 מטר).

=== 2022 ===
באליפות העולם שנערכה בחודש יולי ביוג'ין שבארצות הברית סיימה צנגקו במקום 20 במוקדמות הטלת כידון בתוצאה של 57.12 מטר, ולא העפילה לגמר.

==== אלופת אירופה ====
באליפות אירופה שנערכה בחודש אוגוסט במינכן שבגרמניה זכתה צנגקו במדליית זהב בהטלת כידון בשיא אישי חדש של 65.81 מטר, לפני אדריאנה וילאגוש מסרביה (62.01 מטר) וברבורה שפוטקובה מצ'כיה (60.68 מטר).

==קישורים חיצוניים==

קטגוריה:מטילות כידון
קטגוריה:אתלטיות
קטגוריה:אלופות אירופה באתלטיקה
קטגוריה:ילידות 2002
קטגוריה:יוונים שנולדו ב-2002
אדריאנה וילאגוש

אדריאנה וילאגוש (בסרבית: Адриана Вилагош; נולדה ב-2 בינואר 2004) היא אתלטית סרבית, סגנית אלופת אירופה (מינכן 2022) בהטלת כידון.

==ביוגרפיה==
=== 2021 ===
==== סגנית אלופת אירופה עד גיל 20 ====
באליפות אירופה עד גיל 20 שהתקיימה בחודש יולי בטאלין שבאסטוניה זכתה וילאגוש במדליית כסף בהטלת כידון בתוצאה של 60.44 מטר, אחרי אלינה צנגקו מיוון (61.18 מטר) ולפני אני-לינאה אלאנן מפינלנד (54.80 מטר).

==== אלופת העולם עד גיל 20 ====
באליפות העולם עד גיל 20 שהתקיימה בחודש אוגוסט בניירובי שבקניה זכתה וילאגוש במדליית זהב בהטלת כידון בתוצאה של 61.46 מטר, לפני אלינה צנגקו מיוון (57.91 מטר) ויסלנה רוחאס מקובה (55.48 מטר).

=== 2022 ===
==== אלופת העולם עד גיל 20 ====
באליפות העולם עד גיל 20 שהתקיימה בחודש אוגוסט בקאלי שבקולומביה זכתה וילאגוש במדליית זהב בההטלת כידון בפעם השנייה ברציפות בשיא אליפות חדש ושיא אישי חדש של 63.52 מטר, לפני ולנטינה באריוס מקולומביה (57.84 מטר) ומנואלה רוטונדו מאורוגוואי (55.11 מטר).

==== סגנית אלופת אירופה ====
באליפות אירופה שנערכה בחודש אוגוסט במינכן שבגרמניה זכתה וילאגוש במדליית כסף בהטלת כידון בתוצאה של 62.01 מטר, אחרי אלינה צנגקו מיוון (65.81 מטר) ולפני ברבורה שפוטקובה מצ'כיה (60.68 מטר).

==קישורים חיצוניים==

קטגוריה:מטילות כידון
קטגוריה:אתלטיות סרביות
קטגוריה:ילידות 2004
LIVE זאפה – הלהיטים הגדולים

LIVE זאפה – הלהיטים הגדולים הוא אלבום ההופעה הראשון והיחידי של הזמר הישראלי אדם. את האלבום הוציאה בשנת 2014 לאור חברת התקליטים פונוקול בפורמט תקליטור בלבד. הוא הופק בהתאם להופעתו של אדם ב"זאפה הרצליה", בה ביצע את "הכרזת מלחמה", "היא רוקדת לבדה", "שקיעה אחת", "מצטער", "סוד", "נוסע רחוק" ו"אין מוצא".

== רשימת רצועות ==

== הערות שוליים ==

קטגוריה:אלבומי הופעה מ-2014
קטגוריה:אלבומי אדם
קטגוריה:אלבומי הופעה בעברית
קטגוריה:אלבומי חברת פונוקול
קרל רהקה

רהקה נפגש עם מקבילו ה[[רמטכ"ל אביב כוכבי בעת ביקור בישראל, 2022]]
קַרֶל רֶהְקַה (בצ'כית: Karel Řehka; נולד ב-1 בפברואר 1975) הוא גנרל מאיור צ'כי המשמש כראש המטה הכללי של הכוחות המזוינים של צ'כיה מאז 1 ביולי 2022.

==ביוגרפיה==
רהקה למד בגימנסיה הצבאית באופבה בין השנים 1989–1993, למד מודיעין במכללת כוחות הקרקע בווישקוב בשנים 1993–1997. כמו כן השלים קורס קצינים בן שנה באקדמיה הצבאית המלכותית בסנדהרסט. לאחר סיום לימודיו מונה למפקד קבוצה בבריגדה המיוחדת ה-6 של פרוסטיוב. בשנת 1998 נשלח לקורס ריינג'רים בארצות הברית, אותו סיים בהצלחה במרץ 1999. ביוני 1999 נשלח להשתתף במלחמת קוסובו. בשנת 2000 חזר למכללת וישקוב כקצין בכיר.

באוקטובר 2002 מונה רהקה למפקד פלוגה בכוחות המיוחדים עד יולי 2006. בשנת 2004 השתתף עם יחידתו במלחמת אפגניסטן. באוגוסט 2006 הוא נשלח כנציג צ'כיה למפקדת כוח התגובה המהירה של נאט"ו אשר מוצב בגרמניה. בתפקידו זה, הוא חזר לאפגניסטן עוד מספר פעמים. ממאי 2010 עד אוקטובר 2014 היה מפקד קבוצת הכוחות המיוחדים 601. לאחר מכן מונה לסגן מפקד הדיוויזיה הרב-לאומית צפון-מזרח. במרץ 2020 הוא מונה למנהל המשרד הלאומי לאבטחת סייבר ומידע (NÚKIB). ב-1 ביוני 2022 הודיעה שרת ההגנה יאנה צ'רנוכובה כי רהקה עתיד להפוך לראש המטה הכללי החדש של צ'כיה במקום אלש אופטה שיפרוש מתפקידו ב-15 ביוני. רהקה נכנס לתפקיד ב-1 ביולי.

==קישורים חיצוניים==

* [https://aleph.nkp.cz/F/?ccl_term=wau=xx0219140+or+wkw=xx0219140&func=find-c&local_base=skc קרל רהקה] באתר הצבא הצ'כי

קטגוריה:מפקדי צבאות סדירים בעת החדשה: אישים
קטגוריה:גנרלים צ'כים
קטגוריה:אנשי צבא במלחמת אפגניסטן
קטגוריה:ילידי 1975
גאולה (אלבום של אדם)

גאולה הוא אלבום האולפן השביעי והאחרון של הזמר הישראלי אדם. הוא יצא באופן עצמאי בשנת 2019, לאחר פרסום הסינגלים "בסוף כולם רוצים אהבה", "מי הוא האחד", "שר לך" ו"גאולה", שלא נכנסו למצעדי הפזמונים השבועיים השונים. האלבום הושק במסיבה חגיגית במרכז ענב לתרבות ב-9 במרץ. יוסי חרסונסקי שיבח את אדם על הפקת ויצירת "גאולה", ואף העניק לו ארבע וחצי כוכבי זהב מתוך חמישה באתר שלו. גם תימורה לסינגר מ"גלובס" אהבה את האלבום, וכינתה אותו כ"אלבום החזרה של אדם לחיים".

== רשימת רצועות ==

== הערות שוליים ==

קטגוריה:אלבומי 2019
קטגוריה:אלבומי אדם
קטגוריה:אלבומים בעברית
קטגוריה:אלבומים בהוצאה עצמית
שארל דה ונדוויל

שארל דה ונדוויל (בצרפתית: Charles Devendeville; 8 במרץ 1882 – 19 בספטמבר 1914) היה שחיין צרפתי והאלוף האולימפי בצלילה באולמפיאדת פריז ב-1900<ref name=":0"></ref>.

== ביוגרפיה ==
=== 1900 ===
==== אלוף אולימפי בצלילה ====
באולימפיאדת פריז שנערכה בחודש אוגוסט בפריז שבצרפת זכה דה ונדוויל במדליית זהב בתחרות הצלילה<ref name=":0" /> בתוצאה של 188.4 נקודות, לאחר ששהה 68.4 שניות מתחת למים ושחה 60.00 מטר, לפני אנדרה סיס מצרפת (185.4 נקודות) ופדר ליקברג מדנמרק (147.0 נקודות). זו הייתה הפעם היחידה בה התקיימה תחרות צלילה במסגרת המשחקים האולימפיים<ref name=":0" />.

=== מותו ===
דה ונדוויל מת בגיל 32 במהלך מלחמת העולם הראשונה.

== קישורים חיצוניים ==

== הערות שוליים ==

קטגוריה:צוללנים
קטגוריה:שחיינים צרפתים
קטגוריה:שחייניות גב אמריקאיות
קטגוריה:אלופים אולימפיים: שחיינים
קטגוריה:שחיינים באולימפיאדת פריז (1900)
קטגוריה:צרפתים שנהרגו במלחמת העולם הראשונה
קטגוריה:צרפתים שנולדו ב-1882
קטגוריה:צרפתים שנפטרו ב-1914
דיסקוגרפיה של אדם

הדיסקוגרפיה של הזמר הישראלי אדם מורכבת משבעה אלבומי אולפן, 44 סינגלים, שני אלבומי אוסף ושני אלבום הופעה.

== אלבומי אולפן ==
{| class="wikitable"
!שם
!פרטי האלבום
|-
!סוד
|
* יצא לאור: 1987
* חברת תקליטים: הד ארצי
|-
!מרחוק לרחוק
|
* יצא לאור: 1988
* חברת תקליטים: הד ארצי
|-
!חופשי
|
* יצא לאור: 1989
* חברת תקליטים: פונוקול
|-
!הימים שאנחנו ביחד
|
* יצא לאור: 1994
* חברת תקליטים: הד ארצי
|-
!סוד האחד
|
* יצא לאור: 1999
* חברת תקליטים: הד ארצי
|-
!רגעים קטנים
|
* יצא לאור: 2010
* חברת תקליטים: פליי רקורדס
|-
!גאולה
|
* יצא לאור: 2019
* חברת תקליטים: הוצאה עצמאית
|}

== אלבומי אוסף ==
{| class="wikitable"
!שם
!פרטי האלבום
|-
!פעמיים ביום
|
* יצא לאור: 1991
* חברת תקליטים: פונוקול
|-
!אדם – האוסף
|
* יצא לאור: 1999
* חברת תקליטים: הד ארצי
|}

== אלבומי הופעה ==
{| class="wikitable"
!שם
!פרטי האלבום
|-
!LIVE זאפה – הלהיטים הגדולים
|
* יצא לאור: 2014
* חברת תקליטים: פונוקול
|-
! לייב בגריי 2023
|
* יצא לאור: 2024
* חברת תקליטים: מירי פרלמן בע"מ
|}

== סינגלים ==
{| class="wikitable sortable plainrowheaders" style="text-align:center;"
! rowspan="2" |שם
! rowspan="2" |שנה
! colspan="1" |מיקומי שיא
! rowspan="2" |אלבום
|-
!רשת ג'
|-
|כריס לייף
|1985
|rowspan="2" |—
| rowspan="3" |<small>סינגל ללא אלבום</small>
|-
|לא עוד אור
|1986
|-
|לא לוקח בקלות
|rowspan="7" |1987
|7
|-
|הכרזת מלחמה
|1
|rowspan="6" |סוד
|-
|אין מוצא
|1
|-
|סוד
|1
|-
|ימים ברקיע
|—
|-
|תמונות
|1
|-
|נוסע רחוק
|2
|-
|רחוב הנשמות הטהורות
|rowspan="9" |1988
|—
|rowspan="5" |מרחוק לרחוק
|-
|מצטער
|1
|-
|היא רוקדת לבדה
|2
|-
|חייל של גורל
|rowspan="4" |—
|-
|מרחוק לרחוק
|-
|אשה
|אוסף להיטי הפרופסור
|-
|אל תשכח
| <small>סינגל ללא אלבום</small>
|-
|שקיעה אחת
|1
|rowspan="2" |מרחוק לרחוק
|-
|מכור לאהבה
|3
|-
|כמו גיבור מצויר
|rowspan="5" |1989
|rowspan="4" |—
|<small>סינגל ללא אלבום</small>
|-
|איש עוד לא הכיר אותי
|rowspan="4" |חופשי
|-
|עיר כסף
|-
|על במה
|-
|תפקיד חיי
|1
|-
|פרח נדיר
|rowspan="4" |1991
|rowspan="3" |—
|rowspan="4" |פעמיים ביום
|-
|ואנחנו
|-
|לגמרי לא משמעותי
|-
|פעמיים ביום
|9
|-
|עד
|1993
|rowspan="20" |—
|<small>סינגל ללא אלבום</small>
|-
|זריחה על המדבר
|1999
|אדם – האוסף
|-
|רגעים קטנים
|2010
|רגעים קטנים
|-
|בסוף כולם רוצים אהבה
|2018
|rowspan="4" |גאולה
|-
|מי הוא האחד
|rowspan="3" |2019
|-
|שר לך
|-
|גאולה
|-
|מרגיש כמו סוף העולם
|2020
| rowspan="10" |<small>סינגל ללא אלבום</small>
|-
|הכוס הכחולה
|rowspan="6" |2022
|-
|סוס מעץ
|-
|הכוס הכחולה
|-
|זו דרכו של הסתיו
|-
|זה הזמן לניסים
|-
|ונתנה וקף
|-
|יש אהבה (לייב בגריי)
|rowspan="3" |2023
|-
|זריחה על המדבר (לייב בגריי)
|-
|ללמוד שוב לעוף
|-
|}

== הערות שוליים ==

קטגוריה:דיסקוגרפיות ישראליות
קטגוריה:אדם (זמר)
דיסקוגרפיה של אביבה אבידן

הדיסקוגרפיה של הזמרת הישראלית אביבה אבידן מורכבת משמונה אלבומי אולפן ו-25 סינגלים.

__תוכן_עניינים__

== אלבומי אולפן ==
{| class="wikitable"
!שם
!פרטי האלבום
|-
!יהיה בסדר
|
* יצא לאור: 1991
* חברת תקליטים: בן-מוש הפקות
|-
!פילפל
|
* יצא לאור: 1993
* חברת תקליטים: בן-מוש הפקות
|-
!אוהבת לאהוב
|
* יצא לאור: 1994
* חברת תקליטים: בן-מוש הפקות
|-
!רק איתך
|
* יצא לאור: 1996
* חברת תקליטים: האחים ראובני
|-
!שימני כחותם
|
* יצא לאור: 1998
* חברת תקליטים: האחים ראובני
|-
!לכל אדם מלאך
|
* יצא לאור: 2002
* חברת תקליטים: אלי אזרזר הפקות
|-
!אמונה
|
* יצא לאור: 2004
* חברת תקליטים: בן-מוש הפקות
|-
!צו הלב
|
* יצא לאור: 2010
* חברת תקליטים: אביבה אבידן הפקות
|}

== סינגלים ==
{| class="wikitable sortable plainrowheaders" style="text-align:center;"
! rowspan="2" |שם
! rowspan="2" |שנה
! rowspan="2" |אלבום
|-
|איש יקר שלי
|rowspan="4" |1991
|rowspan="4" |יהיה בסדר
|-
|הייתי מהנדסת
|-
|יהיה בסדר
|-
|פרי גנך
|-
|אש אש
|rowspan="5" |1993
|rowspan="4" |פילפל
|-
|רגש מעורב
|-
|כותל המזרח
|-
|דרך עולם
|-
|ימות המשיח
|<small>סינגל ללא אלבום</small>
|-
|אהוב ליבי
|rowspan="3" |1995
|rowspan="3" |אוהבת לאהוב
|-
|לך איתה
|-
|הבלדה על חדווה ושלומיק
|-
|כשהשיר ייגמר
|1996
|רק איתך
|-
|כמו סירה טרופה
|rowspan="4" |1998
|rowspan="4" |שימני כחותם
|-
|גונב הלבבות
|-
|שימני כחותם
|-
|אחרי האהבה
|-
|אל תשאל אותי
|rowspan="3" |2002
|rowspan="3" |לכל אדם מלאך
|-
|שמרי נפשך
|-
|ילדי הקט
|-
|ילדה שלי
|rowspan="2" |2004
|rowspan="2" |אמונה
|-
|לנצח בני
|-
|מה נשאר לי
|rowspan="2" |2018
| rowspan="3" |<small>סינגל ללא אלבום</small>
|-
|מביטה קדימה
|-
|הבטחות בשקל
|2020
|}

== הערות שוליים ==

קטגוריה:דיסקוגרפיות ישראליות
לא לוקח בקלות

"לא לוקח בקלות" הוא סינגל שהוקלט על ידי הזמר הישראלי אדם. הוא יצא לאור בשנת 1987, על ידי חברת התקליטים הד ארצי, כסינגל שלא מתוך אלבום אולפן.

== רקע וכתיבה ==
השיר נכתב והולחן על ידי אלונה קמחי והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-9 בפברואר 1988 בשבוע לאחר מכן נכנס לדירוג במקום ה-12. ב-15 במרץ עלה השיר למקום השביעי – המיקום הגבוה ביותר שהגיע אליו. לבסוף, ב-5 באפריל, לאחר שבעה שבועות רצופים, יצא מהמצעד השבועי. במצעד הפזמונים העברי השנתי ב-1988 דורג במקום ה-40.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירי אדם
קטגוריה:שירים בעברית
קטגוריה:שירים שנכתבו על ידי אלונה קמחי
קטגוריה:שירי פסטיגל
קטגוריה:סינגלים בהוצאת הד ארצי
תמונות (שיר)

"תמונות" הוא סינגל שהוקלט על ידי הזמר הישראלי אדם. הוא יצא לאור בשנת 1987, על ידי חברת התקליטים הד ארצי, כסינגל מתוך האלבום סוד.

== רקע וכתיבה ==
השיר נכתב על ידי אלונה קמחי והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-28 ביולי 1987 בשבוע לאחר מכן נכנס לדירוג במקום ה-15. ב-29 בספטמבר עלה השיר למקום הראשון, שם שהה במשך שבועיים רצופים. לבסוף, ב-15 בדצמבר, לאחר אחד-עשר שבועות רצופים, יצא מהמצעד השבועי. במצעד הפזמונים העברי השנתי ב-1988 דורג במקום ה-28.

== מיקומי שיא ==

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירי אדם
קטגוריה:שירים בעברית
קטגוריה:שירים שנכתבו על ידי אלונה קמחי
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
וא"ב גריפין

וא"ב גריפין (באנגלית: W. E. B. Griffin, William Edmund Butterworth III 10 בנובמבר 1929 – 12 בפברואר 2019) היה שם העט של הסופר האמריקאי ויליאם אדמונד באטרוורת' שכתב מעל ל-250 ספרי ריגול ומלחמה. הספרים פורסמו תחת 11 שמות עט. הם נמכרו ביותר מ-50 מיליון העתקים ותורגמו ל-10 שפות.

ויליאם אדמונד באטרוורת' נולד בניוארק וגדל בניו יורק ובפילדלפיה. בשנת 1946 הוא הצטרף לצבא ארצות הברית והוצב בשטח גרמניה. הוא עסק בריגול נגדי. על פעילות בתקופה זו הוענקה לו "מדליית הכיבוש". לאחר סיום השרות הוא התחיל ללמוד באוניברסיטה בעיר מרבורג. 

בשנת 1951 באטרוורת' נקרא לשרות ונשלח לחזית של מלחמת קוריאה. תחילה הוא היה כתב צבאי ואחר כך קצין דוברות של הקורפוס העשירי (ארצות הברית).

הניסיון של באטרוורת' בגרמניה ובקוריאה נתן לו השראה לכתיבת ספרים. הוא התחיל בכתיבת ספרים בסוף שנות ה-50 וכאשר הם זכו להצלחה עזב את העיסוקים האחרים. חלק מהספרים נכתבו תוך שיתוף פעולה עם בנו, ויליאם באטרוורת' הרביעי.

ביחד עם ויליאם קולבי גריפין היה מייסד סמינר למודיעין, צבא ודיפלומטיה באוניברסיטת נורוויץ'.

באטרוורת' התחתן בשנת 1950 לאמה מסאליק, רקדנית בלט. לזוג נולדו שלושה ילדים, והם התגרשו בשנות ה-90.

מספר ספרים לרבות "בנתיב הסכנה" ו"סוכני הביון הלוחמים" תורגמו לעברית.

==ספרים שכתב (רשימה חלקית) ==
* סדרה The Brotherhood of War Series על צבא ארצות הברית 1982–2001
* סדרה The Corps Series על חיל הנחתים 1986–2004
* סדרה Men at War Series על המשרד לשירותים אסטרטגיים 1984–2012
* סדרה Badge of Honor Series על משטרת פילדלפיה 1988–2019
* סדרה The Presidential Agent Series על פעילות נגד טרור 2005–2018
* סדרה M*A*S*H 1974–1977, סיקוול לספר מקורי שאליו צולם סרט וסדרת טלוויזיה

==קישורים חיצוניים==
* 
* [https://www.bookbub.com/authors/w-e-b-griffin ביוגפריה]

==הערות שוליים==

קטגוריה:סופרים אמריקאים
קטגוריה:קצינים וחוגרים בצבא ארצות הברית
קטגוריה:מעוטרי הכוחות המזוינים של ארצות הברית
קטגוריה:אמריקאים שנולדו ב-1929
קטגוריה:אמריקאים שנפטרו ב-2019
בעיית שלושת הגופים (סדרת טלוויזיה)

בעיית שלושת הגופים היא סדרת טלוויזיה מסוגת מדע בדיוני המבוססת על הרומן באותו שם מאת ליו צשין. הסדרה עלתה לשידור ברשת נטפליקס ב-21 במרץ 2024.

== עלילה ==
בשנת 1967, במהלך מהפכת התרבות בסין, סטודנטית מוכשרת לאסטרופיזיקה בשם יא וונג'י עדה להוצאה פומבית להורג של אביה, פרופסור לפיזיקה, במהלך מפגש מאבק שניהלו המשמרות האדומים. מאוחר יותר היא נשלחת למחנה עבודה לעבודות כפייה בכריתת עצים. היא מקבלת שם עותק באנגלית של הספר "אביב דומם". הספר מתגלה במהלך חיפוש, שבעקבותיו נכלאת יא וונג'י ולאחר מכן מועברת לבסיס מכ"ם סודי כדי לרצות את שארית עונשה תוך שימוש בידע הספציפי שלה בפיזיקה.

בשנת 2024, מאיצי חלקיקים ברחבי העולם החלו לפתע להפיק תוצאות אבסורדיות, מה שגרם לפיזיקה תאורטית מתקדמת להפוך לחסרת משמעות. מספר מדענים הנמצאים על סף תגליות חשובות או פריצות דרך טכנולוגיות מתחילים לראות מולם טיימר ספירה לאחור מסתורי, ומקבלים הצעה שאי אפשר לסרב לה – לא להביא את קריאות הטיימר לאפס ולהפסיק את המחקר שלהם. חלק מהם מתאבדים. מספר אנשים מקבלים חבילה עם קסדת מציאות מדומה שעולה טכנולוגית על היכולות המודרניות ב-50–150 שנה והזמנה לשחק במשחק בו השחקנים מוצאים את עצמם בפלנטה הנמצאת במערכת של שלוש שמשות, בה עידנים של כאוס ויציבות מחליפים זה את זה, וציוויליזציות מנסות לשרוד על ידי חיזוי נכון של סדר העידנים – משימה מסובכת בשל בעיית שלושת הגופים.

== שחקנים ודמויות ==

== הפקה ==
התסריטאים דייוויד בניוף וד.ב. וייס ניסו תחילה לשכנע את HBO להפיק את הסדרה, אך סורבו.<ref></ref> בספטמבר 2020 הוכרז שהם מפתחים עיבוד טלוויזיה לרומן בעיית שלושת הגופים שישודר בנטפליקס, כשלצדם אלכסנדר וו שהיה שותף לכתיבה.<ref></ref>

באוגוסט 2021, אייזה גונזלס ניהלה משא ומתן לתפקיד בסדרה.<ref></ref> באותו חודש, דרק צ'אנג נשכר לביים את פרק הפיילוט.<ref></ref> ליהוקה של גונזלס אושר על ידי ההפקה באוקטובר, כאשר הליהוקים הנוספים כוללים בנדיקט וונג, טסאי צ'ין, ג'ון בראדלי, ליאם קנינגהם וג'ובן אדפו .<ref></ref> ביוני 2022 לוהקו ג'ונתן פריס, רוזלינד צ'או, בן שנצר ואיב רידלי.<ref></ref>

הפקת הסדרה החלה ב-8 בנובמבר 2021, והצילומים התרחשו בבריטניה ובסין. העונה הראשונה עלתה לנטפליקס ב-2 במרץ 2024.<ref></ref>

במאי 2024 הודיעה נטפליקס על 2 עונות נוספות לסדרה<ref></ref>, שיעסקו בספרי ההמשך של טרילוגיית "זכרו את עבר כדור הארץ" - היער האפל וסוף המוות .

== פרסים ומועמדויות ==
{| class="wikitable sortable"
!פרס
!שנה
!קטגוריה
!מועמד/ים
!תוצאה
!מקור
|-
!פרס ג'ות'הם לטלוויזיה
|4 ביוני 2024
|ההופעה הטובה ביותר בסדרת דרמה
|זין טסנג
|
|<ref></ref>
|}

== ראו גם ==
בעיית שלושת הגופים (ספר)

== קישורים חיצוניים ==

* ניב הדס, [https://www.haaretz.co.il/gallery/television/lazy-eye/2024-04-04/ty-article-magazine/.highlight/0000018e-a34b-de9b-a5ce-ff7fbadb0000 בדיוק כמו "משחקי הכס", "בעיית שלושת הגופים" תכבוש גם את מי שאינו חובב הז'אנר], האתר הארץ, 4 באפריל 2024
* 

== הערות שוליים ==

קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות
קטגוריה:סדרות מדע בדיוני אמריקאיות
ג'וש סרג'נט

ג'ושוע תומאס "ג'וש" סרג'נט (באנגלית: Joshua Thomas "Josh" Sargent; נולד ב-20 בפברואר 2000) הוא כדורגלן אמריקאי, המשחק בעמדת הקיצוני והחלוץ בנוריץ' סיטי מליגת המשנה האנגלית ובנבחרת ארצות הברית.

== קריירת מועדונים ==
סרג'נט נולד באופאלון, מיזורי שבארצות הברית, לג'ף ולליאן סרג'נט, שניהם היו כדורגלנים בקולג'. התחנך גם בבית ספר תיכון קתולי.

הוא הצטרף למועדון הכדורגל סקוט גלאגר בגיל 8 שם שיחק עד גיל 16.

לקרת פתיחת עונת 2018/2019 חתם בורדר ברמן. ב-7 בדצמבר 2018 הוא ערך את הופעת הבכורה שלו בקבוצה הראשונה של ורדר ברמן מול פורטונה דיסלדורף. הוא כבש בנגיעה הראשונה שלו במשחק בדקה ה-78, השער המהיר ביותר של שחקן בבכורה בתולדות המועדון, משחק אותו ניצחה ברמן 1–3.

ב-9 באוגוסט 2021 חתם בנוריץ' סיטי מהפרמייר ליג.

חמישה ימים לאחר מכן הוא ערך את הופעת הבכורה שלו בהפסד 0–3 לליברפול. הוא הבקיע את שני השערים הראשונים שלו במועדון ב-24 באוגוסט, בניצחון 6–0 על בורנמות' בסיבוב השני של גביע הליגה. ב-21 בינואר 2022 הבקיע את שערי הליגה הראשונים שלו העונה, בניצחון 0–3 על ווטפורד.

== נבחרות ארצות הברית ==
לאחר שייצג את נבחרות ארצות הברית בכל הגילים. ב-28 במאי 2018 כבש את שערו הראשון בנבחרת הבוגרת במשחק ידידות מול בוליביה, משחק אותו ניצחה נבחרתו 0–3.

נכלל ומשחק בסגל נבחרת ארצות הברית בטורניר מונדיאל 2022 שבקטאר.

נכלל בסגל הנבחרת בקופה אמריקה 2024.

== תארים ==
נבחרת ארצות הברית
* ליגת האומות של CONCACAF: 2019/2020

אישיים
* נעל הכסף של פיפ"א עד גיל 20: 2017

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:חלוצי כדורגל אמריקאים
קטגוריה:מיזורי: כדורגלנים
קטגוריה:כדורגלני ורדר ברמן
קטגוריה:כדורגלני נוריץ' סיטי
קטגוריה:כדורגלני נבחרת ארצות הברית
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים אמריקאים בגרמניה
קטגוריה:ספורטאים אמריקאים באנגליה
קטגוריה:אמריקאים שנולדו ב-2000
משרד ההגנה (סלובקיה)

משרד ההגנה (בסלובקית: Ministerstvo obrany או בראשי תיבות MO) הוא משרד בממשלה הסלובקית, האחראי על יישום מדיניות הביטחון של סלובקיה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של סלובקיה, כמו גם על גיוסם בשעת הצורך. הוא מדווח ישירות לראש הממשלה. ראש המטה הכללי מדווח ישירות לשר. 

ירוסלב נאד ממפלגת אנשים רגילים ואישים עצמאיים מכהן כשר ההגנה מאז 21 במרץ 2020.

==קישורים חיצוניים==
* 

קטגוריה:סלובקיה: צבא וביטחון
קטגוריה:משרדי ביטחון
קטגוריה:ממשלת סלובקיה
ירוסלב נאד

ירוסלב נאד (בסלובקית: Jaroslav Naď; נולד ב-21 במרץ 1981) הוא פוליטיקאי סלובקי ממפלגת אנשים רגילים ואישים עצמאיים. מכהן כשר ההגנה מאז 21 במרץ 2020.

==ביוגרפיה==
נאד נולד בניטרה ב-21 במרץ 1981. בין השנים 1999–2004 סיים תואר שני במדעי המדינה בפקולטה למדעי המדינה ויחסים בינלאומיים של אוניברסיטת מאטיי בל בבאנסקה ביסטריצה. כחלק מלימודיו התמחה במוסדות נאט"ו בבריסל ובמשרד ההגנה. הוא למד בקורסים נוספים בתחום הביטחון והיחסים הבינלאומיים בארצות הברית, גרמניה ובלגיה. בשנת 2018 השלים דוקטורט בביטחון לאומי ובין-לאומי באקדמיית הכוחות המזוינים על שם הגנרל מילאן רסטיסלאב שטפאניק.

בתחילת דרכו, נאד היה חבר במפלגת "כיוון - סוציאל-דמוקרטיה" אשר אביו היה אחד ממייסדיה. עם זאת, כעבור כמה שנים הוא עבר מהפך פוליטי משמאל לימין ועזב את המפלגה. עוד במהלך לימודיו באוניברסיטה, נאד עבד בארגונים הלא-ממשלתיים המרכז האירו-אטלנטי, והחברה הסלובקית למדיניות חוץ. לאחר שסיים את לימודיו בשנים 2004 עד 2013 עבד במשרד ההגנה בתפקידים שונים, בין היתר כסגן מנהל המחלקה ליחסים בינלאומיים, מנהל לשכת מזכיר המדינה ויועצו, והמנהל הכללי של המדור למדיניות הגנה, יחסים בינלאומיים וחקיקה. בין השנים 2012–2013 עבד כדיפלומט ושימש כראש מדור ההגנה במשלחת הקבועה של סלובקיה לנאט"ו ובנציגות הקבועה של סלובקיה באיחוד האירופי. בשנים 2014–2015 עבד כסגן מנהל הארגון הלא ממשלתי גלובסק. בשנים 2016–2018 עבד כדירקטור בארגון הלא-ממשלתי המכון הסלובקי למדיניות ביטחון.

ב-2018 הצטרף נאד למפלגת הימין אנשים רגילים ואישים עצמאיים. הוא שימש כמומחה הביטחון של המפלגה במשך מספר שנים, ובמקביל פעל כפוליטיקאי עצמאי בזירה המקומית. בדצמבר של אותה שנה הוא הפך לסגן ראש מועצת הכפר הרובה בורשה. בפברואר 2020 הוא נבחר למועצה הלאומית מטעם המפלגה. ב-21 במרץ של אותה שנה הוא מונה לשר ההגנה בממשלתו של איגור מטוביץ'.

==קישורים חיצוניים==

* 

* [https://forum2022.globsec.org/speakers/jaroslav-nad/ ירוסלב נאד] באתר גלובסיק
* [https://www.belgradeforum.org/speaker/jaroslav-nad/ ירוסלב נאד] באתר פורום בלגרד לביטחון
* [https://www.facebook.com/JaroNadPublic ירוסלב נאד] בפייסבוק
* [https://twitter.com/jaronad ירוסלב נאד] בטוויטר
* [https://sk.linkedin.com/in/jaroslav-nad-881458b9 ירוסלב נאד] בלינקדאין

קטגוריה:פוליטיקאים סלובקים
קטגוריה:שרי ממשלת סלובקיה
קטגוריה:שרי הגנה
קטגוריה:ילידי 1981
הצד האפל של פלורידה

הצד האפל של פלורידה (באנגלית: Florida Man) היא דרמת מתח טלוויזיונית, שנוצרה על ידי דונלד טוד, המשמש כמפיק בפועל לצד ג'ייסון בייטמן, מייקל קוסטיגן ומיגל ארטטה. בסדרה מכבב בתפקיד ראשי אדגר רמירס כשוטר לשעבר שנשלח חזרה על ידי מאפיונר למדינת הולדתו פלורידה כדי להחזיר את חברתו.

== עלילה ==
מייק ולנטיין הוא שוטר לשעבר, שנאלץ לחזור למדינת הולדתו פלורידה כדי למצוא את חברתו של מאפיונר מפילדלפיה. מה שצריך להיות בתחילה חקירה חד פעמית ומהירה הופך למסע לתוך סודות משפחתיים הקבורים עמוק וניסיון לעשות את הדבר הנכון.

== שחקנים ודמויות ==
=== תפקידים ראשיים ===
[[אדגר רמירס מגלם את הדמות הראשית]]
* אדגר רמירס – מייק ולנטיין
* אנתוני לפאליה – סוני ולנטיין, אביו של מייק
* אבי לי – דילי ווסט
* אוטמרה מררו – פטסי, אחותו של מייק
* לקס סקוט דייוויס – איריס, אשתו לשעבר ובלש של מייק
* אמורי כהן – מוס ינקוב, הבוס של מייק
* אייזיאה ג'ונסון – בני, בעל מוטל

=== תפקידי משנה ===
* קלארק גרג – סגן השריף קצ'ר
* סיבונג'יל מלאמבו – קלרה, אשתו של בני
* פול שניידר – השוטר אנדי בון
* לורן בוגליולי – קייטלין פוקס, מגישת חדשות
* מייקל אספר
* לאונרד ארל האוז – ריי-ריי, שוטר לשעבר
* איזבל גיימרוס – בתם בת ה-14 של טיילר, פטסי ודייקון
* מארק ג'פרי מילר – באז, שותפו של סוני ולנטיין

== הפקה ==
המפיק [[ג'ייסון בייטמן]]
ביולי 2018, חברת הסרטים אגרגייט של ג'ייסון בייטמן ומייקל קוסטיגן חתמו על הסכם הפקה רב-שנתי עם נטפליקס. זהו הסכם השותפות הגדול ביותר בתולדות שירות ההזרמה באותה תקופה. עסקה זו שימשה גם להגברת שיתופי הפעולה של בייטמן עם נטפליקס לאחר חידוש הסדרה "משפחה בהפרעה" ויציאת הסדרה "אוזרק" בכיכובו של בייטמן.

באפריל 2021, נטפליקס נתנה אור ירוק להפקת סדרה בת שמונה פרקים עם אדגר רמירס שחברת ההפקה של בייטמן מפיקה. באוגוסט דווח שמיגל ארטטה, ג'וליאן פארינו, הייפא אל-מנסור וקווין בריי יבימו שני פרקים כל אחד. באותו חודש לוהקו אנתוני לפאליה, אבי לי, אוטמרה מאררו, לקס סקוט דייוויס, אמורי כהן, קלארק גרג, אייזיאה ג'ונסון, סיבונג'יל מלאמבו, פול שניידר, לורן בוגליולי, מייקל אספר, לאונרד ארל האוס, איזבל גיימרוס ומארק ג'פרי מילר הצטרף לצוות השחקנים.

צילומי הסדרה החלו ב-10 באוגוסט 2021, והיו אמורים להסתיים ב-16 בנובמבר. הצילומים התרחשו בווילמינגטון וקרוליינה ביץ', צפון קרוליינה. לאחר מספר עיכובים בלוח הזמנים נמשכו הצילומים בדצמבר 2021. הצילומים התרחשו ב-The Pointe at Barclay, מתחם קניות בווילמינגטון. למתחם הובאו מכולות מטען, מבנים צבעוניים ומבני עץ. מקומות צילום נוספים כללו את Stevens, אייס, UniFirst Uniform Services, מטבחי הגיהנום, פני קופר ו-Quanto Basta.

==קישורים חיצוניים==

* 
* 

== הערות שוליים ==

קטגוריה:תוכניות טלוויזיה באנגלית
קטגוריה:נטפליקס: תוכניות וסדרות
קטגוריה:סדרות מתח אמריקאיות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020